google/wiki40b huggingface dataset:
Babylonsk astronomi

Babylonsk astronomi er verdens eldste og begynte med sumerne i Mesopotamia som utviklet det eldste kjente skriftsystem, kileskriften, i tiden rundt 3500–3200 f.Kr. Sumernes form for astronomi fikk en viktig innflytelse på den sofistikerte astronomien til babylonerne. Sumernes stjernedyrking ga planetguder en viktig rolle i mesopotamisk mytologi og religion.
I henhold til danske forskeren Asger Aaboe finnes selv opprinnelsen av vestlig astronomi i Mesopotamia, og all innsats for den eksakte vitenskapen i Vesten er avledet direkte fra arbeidet til babylonsk astronomi. Vår kunnskap om sumerisk astronomi er indirekte, via de tidligste babylonske stjernekataloger som er datert tilbake til rundt 1200 f.Kr. Det faktum at mange stjernenavn vises på sumerisk antyder en kontinuitet som strekker seg inn i tidlig bronsealder.
I løpet av 700- og 600-tallet f.Kr. utviklet babylonske astronomer en ny empirisk tilnærming til astronomi. De begynte å studere filosofi som var opptatt med universets ideelle natur og begynte å benytte en indre, konsistent logikk for deres prediksjoner av de planetariske systemer. Det var et viktig bidrag til astronomien og for vitenskapsfilosofien, og en del forskere av den grunn referert til denne nye tilnærmingen som den første vitenskapelige revolusjon. Denne nye tilnærmingen til astronomien ble overtatt og videreutviklet av greske og hellenistiske astronomi. Antikkens greske og latinske kilder benytter ofte begrepet Kaldea (gresk Χαλδαία, latin: Chaldæa; egentlig et område i sørlige Mesopotamia) om astronomer fra Mesopotamia som i virkeligheten var prester og skrivere spesialiserte i astrologi og andre former for forutanelser og spådommer.
Tåtten om Torstein Oksefot

Tåtten om Torstein Oksefot (norrønt: Þorsteins þáttr uxafóts) er en tått, en kort islendingesaga fra ca 1300. Historien begynner med Torsteins tilkomst og oppvekst på Island og avsluttes med dramatiske eventyr i Norge i kong Olav Tryggvasons styretid (995-1000). Tåtten er episk utviklet med flere scener, og er altså relativt lang til tått å være, med 14 korte kapitler. Den har sammen med Orms þáttr Stórólfssonar blitt beskrevet som «a full but short 'biography' comparable to fornaldar sogur such as Orvar-Odds saga. The scene of the action, which specializes in troll-killings, is mainly Norway»

Kampen for troen som tema

Fortellingen har mange trekk som er karakteristiske for tættene: en islending reiser til Norge, vinner kongens vennskap, og utfører oppdrag for ham. Det handler også om trosskiftet, møtet mellom kristentro og hedenskap og da den undergruppen av omvendelsestætter som Rowe har gitt karakteristikken «kontakt med hedenske makter». Det er også karakteristisk for gruppen av slike omvendelsestætter at fortellingen inneholder noen ikke-realistiske elementer. Rowe har også pekt på at historien følger et kristent etisk handlingsmønster kjent fra evangeliene: hovedpersonen forlater sin familie for å følge «Kristusfiguren»: kongen. Det gis ingen økonomisk belønning for heltedåden; belønningen er å få kjempe og dø sammen med kongen.

Teksthistorie

Teksten er kjent fra Flatøyboka, hvor den er en del av Den større saga om Olav Tryggvason. Den er oversatt til norsk i 1939, 1980 og 2003, sist som en del av Den større saga. Siste utgave på nynorsk ved Børge Nordbø i fembindsverket Islendingesagaene, 2014.
Torstein nevnes også kort i Olav Tryggvasons saga i Heimskringla som en del av et hærfølge, og blir vurdert som å være en historisk person, selv om begivenhetene som omtales i tåtten er eventyraktige.
HF ÅIFK

Handbollsföreningen ÅIFK (HF ÅIFK) er håndballseksjonen innen Idrottsföreningen Kamraterna i Åbo (Åbo IFK) i landskapet Egentliga Finland i Västra Finlands län i Finland. Foreningens språk er svensk.

Historikk

Idrottsföreningen Kamraterna i Åbo har en lang historia. Foreningen ble dannet 1908 og virksomheten har vært mangesidig. Foreningen har blant annet hatt bandy, svømming og skiløping på sitt program, men det er først og fremst innen fotball, friidrett og håndball som klubben har vært aller mest framgangsrik. 
Håndballen kom inn i bildet allerede på 1940-tallet. Sesongen 1944/1945 kom HF Åbo IFK opp i høyeste håndballserien i Finland for første gang og har vært et stabilt lag der siden.  Under alle dissa årene har herrenes representasjonslag aldri tatt hjem noen medalje, men fire ganger har herrelaget sluttet på fjerdeplass. Oldboyslaget har derimot vunnet flere FM-medaljer og 1976 gullet.
Damerna kløv opp i  FM-serien sesongen 1978/1979 og hadde en glanstid i slutten av 1980-tallet med tre gull-, et sølv- og to bronsemedaljer og i tillegg i kamper i damenes Europa Cup. Åbo IFKs damelag spiller fortsatt i dag i den høyeste håndballserien for damer i Finland. 
Juniorvirksomheten har i lange perioder vært foreningens flaggskip. Både gutter og jenter har spilt for foreningen under flere tiår. Et bevis på det sterke juniorarbeidet var A-guttene tre strake gull (1998–2001). Den seineste juniormedaljen kom sesongen 2006-2007 i form av en gullmedalje i A-jenteserien. Før sesongen 2010/2011 gikk ÅIFK sammen med HC Fenix.
Nordisk Sjakkforbund

Historie

Det hadde før 1899 vårt holdt en turneringer i Stockholm der de beste spillerne fra Sverige og Danmark deltok.
Under stiftelsesmøtet i august 1899 deltok representanter fra København, Göteborg, Stockholm og Kristiania.
Lalm Ishockeyklubb

Historie

Det hele startet vinteren 1989 på Veslefettjern. Lalm med bare 200 innbyggere er i gang med å bygge det eneste hockeyanlegget mellom Trondheim og Lillehammer på dugnad. Lalm Ishockeyklubb seg inn hos Brønnøysundregisteret i desember 2011, og i Norges ishockeyforbund i april i 2012.
Visittkort

Visittkort er internasjonalt et kort som inneholder en persons navn eller visuelle kjennetegn.
Visittkort ble brukt når man gikk på visitt, og de man ikke skulle besøke ikke var hjemme, hushjelpen, eller annen person tok da i mot kortet, så kunne man hvem som var der. Det ble også mottatt hvis huseier var utilpass eller ikke tok i mot besøk.
Et internasjonalt visittkort skal ikke inneholde adresse, telefonnummer o.l.
På engelsk heter det calling card eller visiting card. På norsk bruker man visittkort om det engelskmenn kaller business card.
Standard størrelse for en visittkort i Norge er 90x55mm.

Norge

I dagens Norge blir betegnelsen visittkort mest brukt om kort med adresse og annen kontaktinformasjon. Et visittkort inneholder vanligvis giverens navn, firmatilknytning (ofte med logo) og kontaktinformasjon som adresse, telefonnummer. e-postadresse og hjemmeside. Ikke uvanlig har det også et portrett.
David Perlmutter

Virke

Såkalt funksjonell medisin er form for alternativ medisin og fokuserer på samspillet mellom omgivelsene, fordøyelsessystemet, hormoner og immunsystemet. 
Perlmutter utga i september 2013 boken Grain Brain hvor han argumenterer for at gluten forårsaker nevrologiske skader. Boken ble en bestselger hos  The New York Times.
Ifølge Perlmutter har 40 % av befolkningen problemer med å fordøye gluten skikkelig, og de resterende er 60 % er også i faresonen. Perlmutter mener at gluten blant annet kan være en årsak til migrene, autisme, infertilitet, schizofreni og over 30 andre tilstander.
Perlmutter viser til at kornbasert mat har høy glykemisk indeks og han mener det store spranget i blodsukker er skadelig for hjernen. For eksempel mener Perlmutter at høyt blodsukker fører til betennelse (inflammasjon) i hjernen som i sin tur fører til Alzheimers sykdom. Perlmutter anbefaler i stedet et kosthold med mye fett/kolestrol og lite karbohydrater: 75 prosent fett, 20 prosent protein og 5 prosent karbohydrat - for eksempel ved å spise mye avokado, olivenolje, nøtter, ost, smør, egg og laks. Til sammenligning består amerikansk kosthold av i gjennomsnitt 60 prosent karbohydrat. 
Funksjonell medisin er generelt ikke anerkjent i det vitenskapelige miljø, selv om enkelte institusjoner har åpnet for forskning på fenomenet. Som en frontfigur på dette området har Perlmutter og bøkene hans møtt kritikk fra andre leger og fagfolk. Blant disse epidemiolog David Katz ved Yale University og Jonathan Eisen ved University of California som har kritisert Grain Brain for manglende vitenskapelig grunnlag. Perlmutter mener at man ikke trenger å ta hensyn til kolestrol i kostholdet eller LDL-kolestrol i blodet, et syn som også møter motbør i fagmiljøet. Bøkene Grain of Truth av Stephen Yafa og The Gluten Lie av Alan Levinovitz er respons på Perlmutters bok fra 2013. Perlmutters syn på korn møter motbør også blant norske ernæringsfysiologer.
Perlmutters står med en fot i begge leire når det gjelder syn på vaksinasjon. Mens han anerkjenner at vaksinasjon som konsept er viktig for å unngå spredning av infeksjonssykdommer mener han at innholdet av kvikksølvforbindelsen thiomersal kan skade barnets hjerne. Han anbefaler derfor foreldre å ikke sette vaksiner på sine barn dersom de inneholder thiomersal, og han mener også at vaksinasjonsprogrammet er en så stor belastning for barnets immunforsvar at de må spres utover et lengre tidsrom.
Perlmutter opptrer som medisinsk rådgiver i The Dr. Oz Show. Hans bidrag til den medisinske litteraturen inkluderer publikasjoner i Journal of Neurosurgery, Southern Medical Journal, Journal of Applied Nutrition og Archives of Neurology. Han har også bidratt til artikler i Huffington Post, The Daily Beast, og Mind Body Green.

Utmerkelser

Perlmutter mottok i 2002 Linus Pauling-prisen (fra Institute for Functional Medicine) og i 2006 National Nutritional Foods Association I 2015 ble Perlmutter tildelt utmerkelsen Communications and Media Award fra American College of Nutrition
Guzhang

Guzhang (kinesisk: 古丈县; pinyin: Gǔzhàng Xiàn) er et fylke i det autonome prefektur Xiangxi i provinsen Hunan i Folkerepublikken Kina.
Befolkningen var på 136 522 innbyggere i 1999.
Naturkatastrofe

En naturkatastrofe er en naturlig (ikke-menneskeskapt) endring i jordas overflate eller atmosfære som får katastrofale følger for mennesker og andre organismer. En naturkatastrofe kan sette tydelige spor i den sedimentære lagrekken til tross for at hendelsen utgjør en mikroskopisk andel av den geologiske tidsregningen. Slike hendelser kan derfor ofte gjenkjennes ved paleontologiske eller sedimentologiske undersøkelser.
Studier av naturkatastrofer omfatter å vurdere, forebygge og avhjelpe hendelser som skyldes geologiske forhold eller prosesser, og som er til fare for mennesker, eiendom eller det naturlige miljø. De største farer oppstår ved skred i løsmasser og berg forårsaket av nedbør, vulkanutbrudd, flom, jordskjelv og menneskelig påvirkning. Skred ut i innsjøer og fjorder, undersjøiske skred og jordskjelv kan forårsake ødeleggende flodbølger (tsunamier).
Avdelingen for miljøgeologi, hydrologi og naturkatastrofer ved Institutt for Geofag ved UiO har et nært samarbeid med International Centre for Geohazards (ICG) på Norges Geotekniske Institutt (NGI). Sammen har disse institusjonene stor kompetanse innen analytisk og numeriske modellering og eksperimentelle metoder, og har omfattende praktisk erfaring med feltobservasjoner og forebyggende tiltak.
Bobby Williamson

Spillerkarriere

Som spiller var Williamson spiss. Han begynte sin karriere hos Clydebank, og hans 35 mål på 85 kamper førte til en overgang til Rangers. Etter et skadeplaget opphold hos Glasgow-klubben flyttet han til England, der han hadde kontrakt med West Bromwich Albion og Rotherham United. Han returnerte til Skottland i 1990 for å slutte seg til Kilmarnock Football Club, som skulle vise seg å bli hans siste som spiller.

Managerkarriere

Williamson ble manager for Kilmarnock etter at Alex Totten dro. I hans første sesong som manager vant klubben den skotske cupfinalen i 1997 ved å slå Falkirk 1-0 på Ibrox. Kilmarnock avsluttet også godt i Scottish Premier League og han ledet dem til spill i Europa, der de spilte i alt åtte kamper i løpet av tre sesonger. Han maktet også å lokke høyt profilerte spillere som de skotske landslagsspillerne Ally McCoist og Ian Durrant, og den tidligere franske landslagsspilleren Christophe Cocard, til klubben.
Williamson tok på seg en ny managerutfordring med Hibernian i februar 2002, der han overtok et lag som hadde spilt 18 ligakamper på rad uten seier. En seier mot St. Johnstone i Williamsons første kamp med hovedansvaret fjernet raskt faren for nedrykk. På grunn av økonomiske problemer i klubben måtte Williamson selge flere av de beste spillerne, og han ble aldri venn med Hibs-supporterne. Han spøkte selvironisk om dette forholdet med å referere til seg selv som huneren fra Glasgow. Likevel maktet Hibs å frembringe mange utmerkede unge spillere, som bl.a. Scott Brown, Derek Riordan, Garry O'Connor, Kevin Thomson og Steven Whittaker. Williamson ledet sitt unge lag til finale i den skotske ligacupen i 2004, men de ble slått 2–0 av Livingston.
Masanori Suzuki

Karriere

Masanori Suzuki startet sin profesjonelle karriere i Toshiba i 1991. Han har også spilt for Júbilo Iwata.
Prager Zeitung

Prager Zeitung er en tyskspråklig ukeavis som utkommer i Prag (Praha). Den ble grunnlagt 5. desember 1991, og ser seg som etterfølger etter Prager Tagblatt. Siden 1996 har den vært i sterk vekst, og hadde pr. 2005 et opplag på 25 000, hvorav halvparten ble solgt i Tsjekkia og resten i Tyskland, Østerrike, Polen og enkelte flyruter. Den utkommer med 48 sider.
Grunnkretser i Førde kommune

Grunnkretser i Førde kommune er delområder og grunnkretser som seksjonerer Førde kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Jürgen Christoph von Koppelow

Biografi

Jürgen Christoph von Koppelow gjorde sin entré i tjenesten i 1703 mens hans far Curt Christoph von Koppelow var kommandant på Munkholmen. I likhet med hans far ble Jürgen Christoph kavalerist, og nærmere bestemt dragonrytter. Von Koppelow ble tidlig omtalt som en «hurtig Officer, særlig skikket til denne Tjeneste». Som dragonrytter hadde von Koppelow utvist den «største Tapperhed» ved slagene på Gjellebekk og Norderhov i 1716.

Den store nordiske krig (1700-1721)

Kaptein von Koppelow ledet Vesterlen kompani under Trefningen ved Gjellebekk den 23. mars 1716 og under Slaget på Norderhov den 29. mars 1716 under Det første Norgesfelttoget til Karl XII. Den 8. mars 1716 krysset den svenske hæren inn i Norge for å tvinge Danmark-Norge ut av Skåne. For å oppnå dette målet beleiret svenskene Akershus festning. Ca. 7000 mann deltok i invasjonen som truet store deler av Østlandet. Den norske hæren hadde utført en omfattende retrett for å unngå direkte konfrontasjon med hoveddelen av den svenske styrken. En betydelig del av den norske hæren på Østlandet hadde derfor inntatt en posisjon ved Gjellebekk i Lier, et strategisk punkt mellom Christiania og Drammen.

Trefningen ved Gjellebekk

600 dragonryttere ledet av den svenske obersten Dietrich Johan Löwenstierne fikk oppgaven med å konfrontere den norske hæren vest for Christiania. På tross av et krevende terreng forårsaket av mye snøfall maktet den svenske dragonerstyrken å overraske en posisjon ved Gjellum (Hellum). Men tre dragonkompanier - det ene ledet av kaptein von Koppelow - klarte å komme den utsatte posisjonen til unnsetning. Löwenstiernes ryttere ble drevet tilbake. På tross av tap på begge sider var motstanden fra de norske dragonerrytterne nok til å stoppe den svenske hærstyrken fra å nå videre vestover.

Leder av 3. Søndenfjeldske dragonregiment

Von Koppelow ble av en offiserkollega i 1739 beskrevet som en rytter som "fører et skikkeligt Levnet, inclinerer til Dyd og ey til egen Nøttighed, Spil eller Drik eller Quireller. [Han] er af en goed og hurtig Begreeb, applicerer sig med progress paa Tienesten." Etter krigens ende fikk von Koppelow kommando over Fröland kompani med base i Østfold og Akershus. I april 1729 ble han forfremmet til major og i april 1735 til oberstløytnant.
I 1750 ble oberst von Koppelow satt til å lede det nyopprettede 3. Søndenfjeldske dragonregiment og ble samtidig forfremmet til generalmajor. Oberstløytnant Nicolay Hersleb og major Frantz Christian Zepelin ble innlemmet i von Koppelows offiserstab. Jürgen Christoph ble utvalgt til styret i generalstaben til den norske hær i 1755, som på det tidspunkt var ledet av feltmarskalk Hans Jacob Arnoldt, øverstkommanderende for de norske styrker i Danmark-Norge. Von Koppelow behold denne stillingen til han pensjonerte seg i 1759, i en alder av 75 år.
Coptomiopsis

Utseende

Middelsstore, litt blanke, gule og svarte gullbasser. Dekkvingene er noe innsnevret bak "skuldrene" slik at disse står tydelig fram.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Günter Mittag

Bakgrunn og utdannelse

Mittag ble født inn i en arbeiderklassefamilie. Fra 1943 var han hjelpemann i et Flak-regiment i Luftwaffe. Fra 1943 til 1945 tok han sin utdannelse hos Deutsche Reichsbahn. I 1956 tok han et fjernstudium og ble slik diplomøkonom. I 1958 ble han Dr. rer. oec. i Dresden ved Hochschule für Verkehrswesen med arbeidet «Die Überlegenheit der sozialistischen Organisation und Leitung im Eisenbahnwesen der DDR gegenüber dem kapitalistischen Eisenbahnwesen».

Politiske verv

Mittag ble medlem i KPD i 1945 og ble i 1946 medlem i SED gjennom tvangssammenslåingen mellom SPD og KPD. I 1947 ble han medlem av SEDs kretsledelse i Greifswald og overtok i årene etterpå sentrale lederposisjoner i FDGB. I 1958 ble han sekretær i politbyråets økonomikommisjon. I 1962 ble han medlem i sentralkomiteen og i 1963 i Volkskammer. I årene 1963 til 1971 og igjen fra 1979 til 1989 var han medlem i DDRs Statsråd. Fra 1979 til 1989 var han medlem i det nasjonale forsvarsråd.
12 rette (album)

12 rette er et musikkalbum med Jenny Jenssen og Septimus, utgitt i 2001. Dette er bandets siste plate.
Myromeus

Utseende

Middelsstore, grå og svarte trebukker. Antennene er tynne og noe lengre enn kroppen. Pronotum er omtrent så langt som bredt, med en liten tann på hver side. Dekkvingene er parallellsidige, fint hårete og også med noen oppstående børster.

Utbredelse

Slekten er utbredt i Filippinene, Borneo og Sulawesi.
Territoriet Ny-Guinea

Territoriet Ny-Guinea var et mandatområde og tilsynsområde bestående av den nordøstre delen av Ny-Guinea, Bismarckarkipelet og nordre del av Salomonøyene. Det ble fra 1921 administrert av Australia.
Området hadde tilhørt Tyskland som Keiser Wilhelms land, men ble okkupert av Australia i første verdenskrig. Det ble i 1921 gjort til mandatområde av Folkeforbundet. Australia, som også kontrollerte den sørøstre delen av Ny-Guinea, ble gitt kontrollen med territoriet. Under andre verdenskrig okkuperte Japan området. Etter verdenskrigen ble territoriets status omgjort til tilsynsområde under FN. I 1949 slo Australia forvaltningsområdet sammen med Territoriet Papua, for å danne Territoriet Papua og Ny-Guinea, som i 1975 ble selvstendig som Papua Ny-Guinea.
Qujiang (Quzhou)

Qujiang (kinesisk: 衢江区; pinyin: Qújiāng Qū) er et bydistrikt i byprefekturet Quzhou i provinsen Zhejiang i Folkerepublikken Kina. Det har et areal på 1.748 kvadratkilometer og teller 400.000 innbyggere (2004).
VM i alpint 2013 – Lagkonkurranse

Lagkonkurransen under VM i alpint 2013 ble avholdt 12. februar 2013 i Schladming.
Narkolepsi

Behandling

Behandling består vanligvis av en kombinasjon mellom medikamentell behandling og søvnhygieniske tiltak. Uønsket søvn på dagtid behandles ofte med sentralstimulerende medikamenter. I noen grad benyttes også legemiddelet Modafinil, som gjenoppretter og/eller øker våkenhet og mental fokus. Trisykliske antideppressiva og SSRI-preparater er også vanlig brukt for å forebygge katapleksi.
Norges U21-herrelandslag i fotball

Norges U21-herrelandslag i fotball er et landslag for spillere som er 21 år eller yngre på det tidspunkt kvalifiseringen til et mesterskap starter. Trener er Leif Gunnar Smerud.
Laget tok bronse under EM for U21 i 1998 og i 2013.

1978–1996

Norge deltok i 10 kvalifiseringer på rad uten å kvalifisere seg til sluttspill. Et høydepunkt var likevel seieren over Italia 5. juni 1991, der Norge vant 6-0 mot laget som senere vant hele turneringen.

EM 1998

Laget tok bronse under EM i 1998 med Nils Johan Semb som trener, forøvrig fram til 2013 eneste gang laget klarte å kvalifisere seg til et EM.

Sluttspill

I sluttspillet vant Norge med 1-0 mot Sverige i kvartfinalen, mens det ble tap mot Spania i semien med samme resultat på golden goal. Norge vant bronsefinalen med 2-0 mot Nederland etter to mål av Steffen Iversen.
På laget spilte senere landslagsspillere som Espen Baardsen, Vegard Heggem, Frode Kippe, Eirik Bakke, Thorstein Helstad, Andreas Lund, Erik Nevland og Steffen Iversen.

2000-2011

Norge klarte ikke å kvalifisere seg til noen av de sju sluttspillene fra 2000 til 2011. Laget gikk videre fra puljepillet både i 2000 og 2004, men tapte play-off mot henholdsvis Spania og Serbia og Montenegro.

Kvalifisering

Per Joar Hansen var trener da laget for andre gang kvalifiserte seg til et EM-sluttspill. Kvalifisering for EM 2013 foregikk i perioden mars 2011 til oktober 2012, mens sluttspillet ble spilt i Israel i perioden 5.-18. juni 2013.

Sluttspill

Tor Ole Skullerud overtok som trener før sluttspillet, da Per Joar Hansen ble ansatt som ny Rosenborg-trener.
Trekningen for sluttspillet skjedde i Tel Aviv 28.november. Lagene ble trukket i to grupper på fire lag, der de to beste i hver gruppe gikk videre til semifinale. Norge havnet i gruppe A sammen  med vertsnasjonen Israel, Italia og England. I gruppe B spilte Nederland, Russland, Spania og Tyskland.

Kvalifisering

Leif Gunnar Smerud er trener under kvalifiseringen til EM i 2015, som foregår i perioden september 2013 til september 2014.

Kvalifisering

Leif Gunnar Smerud er trener under kvalifiseringen til EM i 2017, som foregår i perioden juni 2015 til oktober 2016.
Said Gilani

Idrettskarriere

Han representerte Afghanistan under VM i friidrett 2017, der han deltok på 100 meter.
Et døgn uten løgn

Handling

Et veddemål: Kan den fredelige nordmannen Steen Poulsen klare et døgn uten løgn?
Rhinens republikk

Rhinens republikk (tysk: Rheinische Republik) var navnet på en kortvarig separatistisk, politisk bevegelse som var aktive i Rhinland fra 21. oktober 1923 til 26. november 1924. Bevegelsen oppstod i forbindelse med Ruhrokkupasjonen av allierte tropper fra Belgia og Frankrike, og den påfølgende krisen i Fristaten Preussen med hyperinflasjon. Bevegelsen hadde tre avdelinger, kalt nord, sør, og Ruhr, med regionale hovedsteder i henholdsvis Aachen, Koblenz og Essen.